લાહોર – શીખ ધર્મીઓ માટે આસ્થાના સ્થળ એવા પાકિસ્તાનના પંજાબ પ્રાંત સ્થિત કરતારપુર સાહિબ ગુરુદ્વારા સુધીના કરતારપુર કોરિડોરના પાકિસ્તાન તરફના માર્ગને શરૂ કરવાના પાકિસ્તાનના નિર્ણયને કોંગ્રેસના નેતા અને પંજાબના પ્રધાન નવજોત સિંહ સિધુએ આજે આવકાર્યો છે અને કહ્યું છે કે આ કોરિડોર શરૂ થવાથી ભારત અને પાકિસ્તાન બંને દેશ માટે શાંતિ અને સમૃદ્ધિની શક્યતાઓનાં નવા મંડાણ થશે.